ai4bharat/Pralekha huggingface dataset:
अल्पसंख्यांक मंत्रालय
देशाच्या ग्रामीण आणि दुर्गम भागात कोरोना लसीकरणाबाबत जनजागृती करण्यासाठी अल्पसंख्याक मुख्तार अब्बास नक्वी यांनी सुरु केले ‘जान हैं तो जहाँ हैं’ हे देशव्यापी अभियान
“लसीकरणाबाबतची उदासीनता म्हणजे कोरोनाला आमंत्रणच : मुख्तार अब्बास नक्वी
नवी दिल्ली, 21 जून 2021
केंद्रीय अल्पसंख्याक व्यवहार मंत्री मुख्तार अब्बास नक्वी यांनी आज ‘जान हैं तो जहां हैं’ या देशव्यापी लसीकरण मोहीमेचे उद्घाटन केले. ग्रामीण आणि दुर्गम भागात कोरोना लसीकरणाविषयी जनजागृती करण्यासाठी तसेच लसीकरणाविषयीचे गैरसमज आणि काही समाजकंटकांनी लसीकरणाबाबत पसरवलेल्या अफवा दूर करण्यासाठीया मोहिमेअंतर्गत प्रचार आणि जागृती केली जाणार आहे.
उत्तरप्रदेशातील रामपूर इथल्या प्राथमिक आरोग्य केंद्रापासून या मोहिमेचा प्रारामभ करतांना ते म्हणाले की, लसीकरण टाळणे म्हणजे कोरोनाला आमंत्रण देण्यासारखे आहे.
काही समाजकंटक आपल्या दुष्ट हेतूंसाठी लसीकरणाविरोधात अफवा आणि गैरसमज पसरवत आहेत. असे लोक जनतेचे आरोग्य आणि कल्याणाचे शत्रूच आहेत, असे नक्वी यावेळी म्हणाले.
अल्पसंख्याक व्यवहार मंत्रालयाने विविध सामाजिक-शैक्षणिक संस्था, स्वयंसेवी संस्था आणि महिला बचत गट संस्थांसोबत ही जनजागृती मोहीम आखली असून, येत्या काही दिवसांत ती देशभरात राबवली जाणार आहे. या मोहिमेअंतर्गत, विविध राजकीय नेते, सामाजिक, शैक्षणिक, सांस्कृतिक, वैद्यकीय आणि विज्ञान तसेच इतर क्षेत्रातील विविध मान्यवर लसीकरणाबाबत लोकांना प्रभावी संदेश देत आहेत, तसेच, या संदर्भात पथनाट्येही आयोजित केली जात आहेत.
भारतीय वैज्ञानिकांच्या अथक परिश्रमातून दोन भारतीय बनावटीच्या कोरोना लसी विकसित करण्यात आल्या आहेत. या लसी वैज्ञानिकदृष्ट्या पूर्णपणे सुरक्षित असून कोरोनाविरुद्धच्या लढाईत एक प्रभवी शस्त्र असल्याचे सिध्द झाले आहे, असे ते म्हणाले. प्रत्येक पात्र व्यक्तीने लस घेऊन भारताला कोरोना महामारीपासून मुक्त करण्यासाठी मदत करावी, असे आवाहन त्यांनी केले.
हज समिती, वक्फ बोर्ड, त्यांच्या सहकारी संघटना, केंद्रीय वक्फ परिषद, मौलाना आझाद शिक्षण संस्था, विविध सामाजिक आणि शैक्षणिक संस्था, स्वयंसेवी संस्था, “नई रोशनी ”अंतर्गत कार्यरत महिला बचत गट या सर्वांना या जनजागृती मोहिमेत सहभागी करुन घेण्यात आले आहे, असे त्यांनी सांगितले.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
रेल्वे मंत्रालय
लॉकडाउनच्या काळात गरजुंना शिजवलेले अन्न पुरविण्यासाठी भारतीय रेल्वे सज्ज
नवी दिल्ली, 29 मार्च 2020
आयआरसीटीसी अर्थात भारतीय रेल्वे खानपान आणि पर्यटन महामंडळाच्या 23 स्थायी उपाहारगृहातून कागदी डिशमध्ये शिजवलेले अन्न गरजूना पुरविण्याचा निर्णय भारतीय रेल्वेने घेतला आहे.
ही उपाहारगृहे पश्चिम रेल्वेच्या मुंबई सेंट्रल,अहमदाबाद, तर मध्य रेल्वेच्या मुंबई छत्रपती शिवाजी महाराज टर्मिनस, पुणे, सोलापूर आणि भुसावळ या ठिकाणी तसेच देशातील 11 रेल्वे परिक्षेत्रातील 17 अन्य ठिकाणी आहेत.
रविवार दिनांक 29 मार्च 2020 रोजी आयआरसीटीसीने गरजू, स्थलांतरित कामगार तसेच काही वृद्धाश्रम आणि देशातील अन्य ठिकाणी 11 हजार पेक्षा जास्त भोजन पॅकेट्सचे वितरण केले. वितरण कार्यात रेल्वे सुरक्षा दलातील कर्मचारी आणि अन्य रेल्वे अधिकाऱ्यांनी मदत केली. या अन्न वितरण कामात यापुढे स्वयंसेवी संस्था आणि स्वयंसेवकांची मदत घेतली जाऊ शकते.
(B.Gokhale/V.Joshi/D.Rane
रसायन आणि खते मंत्रालय
एस. अपर्णा यांनी केंद्रीय औषधनिर्मिती विभागाच्या नव्या सचिव म्हणून पदभार स्वीकारला
नवी दिल्ली, 1 ऑक्टोबर 2020
गुजरात केडरच्या 1988 च्या बॅचच्या एस. अपर्णा यांनी केंद्रीय रसायने आणि खत मंत्रालयाच्या औषधनिर्मिती विभागाच्या नव्या सचिव म्हणून पदभार स्वीकारला आहे. यापूर्वीच्या सचिव डॉ. पी.डी. वाघेला 30 सप्टेंबरला निवृत्त झाल्यानंतर एस.अपर्णा यांची त्यांच्या जागी नियुक्ती झाली आहे. एस.अपर्णा यांनी 2017 मध्ये जागतिक बँकेमध्ये कार्यकारी संचालकपदी नियुक्ती झाल्यावर भारत, बांगलादेश आणि श्रीलंका या देशांचे प्रतिनिधित्व केले. तसेच 2019 मध्ये जागतिक बँकेच्या कार्यकारी संचालक म्हणून वॉशिंग्टन येथे प्रतिनियुक्तीवर काम करीत असताना त्यांना अतिरिक्त मुख्य सचिव पदी बढती मिळाली.
त्यांनी गुजरातच्या मुख्यमंत्र्यांचे मुख्य सचिव म्हणून काही काळ काम केले आहे. केंद्र तसेच राज्य सरकारच्या अर्थ, नियोजन, शहर आणि गृह निर्माण आणि क्षेत्र विकास तसेच वस्त्रोद्योग अशा अनेक विभागांमध्ये उत्तमरीत्या काम केले आहे.B.Gokhale/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
पंतप्रधान कार्यालय
राष्ट्रीय मतदार दिवसानिमित्त पंतप्रधानांकडून नागरिकांना शुभेच्छा
(नवी दिल्ली, 25 जानेवारी 2019
राष्ट्रीय मतदार दिवसानिमित्त पंतप्रधान नरेंद्र मोदी यांनी नागरिकांना शुभेच्छा दिल्या आहेत.
पंतप्रधानांनी म्हटले आहे ‘राष्ट्रीय मतदार दिवसानिमित्त शुभेच्छा. स्थानिक, राज्य आणि राष्ट्रीय स्तरावरच्या लोकशाही प्रक्रियेत न चुकता सहभागी होऊन आपली लोकशाही बळकट करण्याच्या ग्वाहीचा पुनरूच्चार आपण या दिवशी करत असतो. तुमची कृती नवभारताच्या उभारणीत महत्त्वाची ठरेल.
मतदार नोंदणीबाबत जागरुकता निर्माण करण्याचे आवाहन सर्व क्षेत्रातल्या लोकांना करतो आणि विशेषत: माझ्या युवा मित्रांना आवाहन करतो की त्यांनी जर आतापर्यंत मतदार म्हणून नोंदणी केली नसेल तर ती करून घ्यावी. प्रत्येक मतं आपली लोकशाही बळकट करते.’
B.Gokhale/S.Kakade/P.Kor
पंतप्रधान कार्यालय
पंतप्रधानांचे डेहराडूनच्या अनुराग रमोला या विद्यार्थ्याला पत्र, विद्यार्थ्याने लहान वयातच राष्ट्रहिताचे मुद्दे समजून घेतल्याने प्रभावित
"आगामी काही वर्षात सशक्त आणि समृद्ध भारत घडवण्यासाठी आमच्या तरुण पिढीचे योगदान महत्त्वपूर्ण ठरणार आहे"
नवी दिल्ली, 11 मार्च 2022
पंतप्रधान नरेंद्र मोदी हे देशाच्या तरुण पिढीचे विशेषत: विद्यार्थ्यांचे मनोबल त्यांच्याशी वेळोवेळी संवाद साधून वाढवत असतात. ‘मन की बात’ असो, ‘परीक्षा पे चर्चा’ असो किंवा वैयक्तिक संवाद असो, पंतप्रधान मोदींनी नेहमीच तरुणांना त्यांच्या चिंता आणि जिज्ञासांना विविध माध्यमांतून समजून घेऊन प्रोत्साहन दिले आहे. त्याचाच एक भाग म्हणून पंतप्रधानांनी डेहराडूनमधील 11वीचा विद्यार्थी अनुराग रामोला याच्या पत्राला उत्तर देत त्याच्या कला आणि कल्पनांचे पुन्हा एकदा कौतुक केले आहे.
अनुरागच्या विचारांनी प्रभावित होऊन पंतप्रधानांनी पत्रात लिहिले, "तुमची वैचारिक परिपक्वता पत्रातील तुमच्या शब्दांतून आणि 'भारतीय स्वातंत्र्याचा अमृत महोत्सव' या चित्रकलेसाठी निवडलेल्या संकल्पनेतून दिसून येते. पौगंडावस्थेपासूनच राष्ट्रीय हिताशी निगडीत मुद्दे आणि एक जबाबदार नागरिक म्हणून देशाच्या विकासात तुमची भूमिका काय याबाबत तुमची समज विकसित झाली आहे याचा मला आनंद आहे.”
आत्मनिर्भर भारताच्या निर्मितीमध्ये सर्व देशवासीयांच्या योगदानाचे कौतुक करताना पंतप्रधानांनी पुढे लिहिले आहे की, “स्वातंत्र्याच्या या अमृत काळात देश सामूहिक शक्तीच्या बळावर आणि ‘सबका प्रयास' या मंत्राने वाटचाल करत आहे. आगामी काळात एक मजबूत आणि समृद्ध भारत घडवण्यासाठी आमच्या तरुण पिढीचे योगदान महत्त्वपूर्ण ठरणार आहे.
अनुरागला यशस्वी भविष्यासाठी शुभेच्छा देताना पंतप्रधान मोदींनी विश्वास व्यक्त केला आहे की, तो अपेक्षित यशासह सर्जनशीलतेसह जीवनात मार्गक्रमण करेल.
अनुरागला प्रेरणा देण्यासाठी नरेंद्र मोदी ॲप आणि narendramodi.in या संकेतस्थळावरही हे पेंटिंग अपलोड करण्यात आले आहे.
हे लक्षात घेतले पाहिजे की अनुरागने यापूर्वी पंतप्रधानांना पत्र लिहून राष्ट्रहिताशी संबंधित विषयांवर विचार व्यक्त केले होते. अनुरागने आपल्या पत्रात लिहिले आहे की, प्रतिकूल परिस्थितीतही संयम न गमावण्याची, कठोर परिश्रम आणि प्रामाणिकपणे ध्येयाकडे वाटचाल करण्याची आणि सर्वांना सोबत घेऊन जाण्याची प्रेरणा पंतप्रधानांकडून मिळते.
टीप: अनुराग रमोलाला कला आणि संस्कृतीसाठी 2021 साठी पंतप्रधान राष्ट्रीय बाल पुरस्काराने सन्मानित करण्यात आले आहे.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आयुष मंत्रालय
आयुष मंत्री सर्बानंद सोनोवाल करणार राष्ट्रीय आयुर्वेद विद्यापीठाच्या दीक्षांत सोहोळ्याचे उद्घाटन
नवी दिल्ली, 9 मार्च 2022
आयुष मंत्रालयाच्या अंतर्गत असलेली राष्ट्रीय आयुर्वेद विद्यापीठ  ही स्वायत्त संस्था आपला 25 वा दीक्षांत समारंभ साजरा करणार आहे. केंद्रीय आयुष मंत्री सर्बानंद सोनोवाल 11 मार्च रोजी दीक्षांत सोहोळ्याचे उद्घाटन करतील.
देश स्वातंत्र्याचा अमृत महोत्सव India@75 साजरा करत आहे त्यामुळे, या वर्षीच्या दीक्षांत समारंभाची संकल्पना आहे “आयुर्वेद आधार-स्वस्थ भारत का आधार”.
11 आणि 12 मार्च या दोन दिवसीय कार्यक्रमात राष्ट्रीय आयुर्वेद विद्यापीठ प्रमाणपत्र  अभ्यासक्रम नुकताच यशस्वीरित्या पूर्ण केलेल्या 155 विद्यार्थ्यांना प्रमाणपत्रे दिली जातील. सीआरएव्हीच्या पुढील सत्राची सुरुवात 12 मार्च रोजी पारंपरिक पद्धतीने शिष्योपनायन म्हणून होणार आहे. पुढील सत्रासाठी जवळपास 225 विद्यार्थ्यांना सहभागी करून घेतले जाईल. दरवर्षी राष्ट्रीय आयुर्वेद विद्यापीठ महत्त्वाकांक्षी सीआरएव्ही कार्यक्रम हाती घेते जे शिकण्याच्या पारंपरिक पद्धती म्हणजेच गुरु-शिष्य परंपरेचे अनुसरण करते.
गुरु-शिष्य परंपरा हा राष्ट्रीय आयुर्वेद विद्यापीठाचा एक महत्वाकांक्षी कार्यक्रम आहे ज्याद्वारे पारंपरिक ज्ञान गुरुंकडून शिष्यांकडे हस्तांतरित केले जाते. गुरुकुलांची लोप पावलेली परंपरा सीआरएव्ही द्वारे पुनरुज्जीवित करण्याचा राष्ट्रीय आयुर्वेद विद्यापीठ प्रयत्न करत आहे.
आयुर्वेदाच्या प्रचार आणि प्रसारासाठी आयुष्यभर देशविदेशात दिलेल्या अतुलनीय योगदानाबद्दल डॉ. सुभाष रानडे आणि वैद्य ताराचंद शर्मा यांना आयुष मंत्री "जीवनगौरव पुरस्कार" प्रदान करतील.
सुभाष रानडे हे आयुर्वेद क्षेत्रातील अग्रगण्य शिक्षणतज्ज्ञ आणि वैद्य आहेत. आयुर्वेद आणि योगावरील 155 पुस्तके त्यांनी लिहिली आहेत. त्यांनी आयुर्वेदाच्या आंतरविद्याशाखीय विद्यालयाचे प्राध्यापक आणि विभाग प्रमुख आणि आयुर्वेद पुणे विद्यापीठाचे प्राध्यापक आणि विभाग प्रमुख आणि भारतातील पुण्याच्या अष्टांग आयुर्वेद महाविद्यालयाचे प्राचार्य म्हणून काम केले आहे.
वैद्य ताराचंद शर्मा हे 1967 पासून आयुर्वेदाची सेवा करत आहेत आणि त्यांनी विविध आयुर्वेद संस्थांमध्ये काम केले आहे आणि त्यांना विविध पुरस्कारांनी सन्मानित करण्यात आले आहे. ते नाडी विशेषज्ञ  आहेत आणि त्यांनी आयुर्वेदावर सुमारे 21 पुस्तके लिहिली आहेत.
याशिवाय, आयुर्वेदाचे वैभव पुन्हा प्रस्थापित करण्यासाठी अखंडपणे कार्य करणाऱ्या वैद्यांना आणि त्यांच्या व्यावसायिक कौशल्याने समाजाची सेवा करणाऱ्या वैद्यांनाही राष्ट्रीय आयुर्वेद विद्यापीठ फेलो पुरस्काराने गौरवण्यात येणार आहे.
N.Chitale/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 188 कोटी 47 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 17 कोटी 54 लाखांहून अधिक मात्रा शिल्लक आणि पुढील काळातील वापरासाठी अजूनही उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार कटिबद्ध आहे. देशात 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. तर 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना त्या लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,88,47,90,495
|
|
BALANCE AVAILABLE
|
|
17,54,52,896
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना केलेला मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 188 कोटी 47 लाखांहून अधिक  मात्रांचा पुरवठा करण्यात आला आहे.
यापुढील काळात लसीकरण करण्यासाठी राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 17 कोटी 54 लाखांहून अधिक  मात्रा, अजूनही शिल्लक आहेत.
रसायन आणि खते मंत्रालय
जेनेरिक औषधांच्या दुकानांचे स्थान दर्शवणाऱ्या ‘जनौषधी सुगम’ मोबाइल ॲप्लिकेशनचे अनावरण
जनौषधी सुविधा सॅनिटरी नॅपकिन आता एक रुपयात
नवी दिल्ली, 27 ऑगस्ट 2019
जेनेरिक औषधांच्या दुकानांचे स्थान दर्शवणाऱ्या ‘जनौषधी सुगम’ मोबाइल ॲप्लिकेशनचे अनावरण आज नवी दिल्ली इथे रसायने आणि खत मंत्री डी.व्ही. सदानंद गौडा यांच्या हस्ते झाले.
जनऔषधी सुविधा ऑक्झो-बायोडिग्रेबल सॅनिटरी नॅपकिन, प्रति पॅड एक रुपया दराने पंतप्रधान भारतीय जनौषधी केंद्रात उपलब्ध होईल, अशी घोषणाही त्यांनी केली. यामुळे देशातील दारिद्रय रेषेखालील बायकांना स्वच्छता, स्वास्थ्य आणि सुविधा मिळेल
B.Gokhale/S.Kakade/D.Rane
(Visitor Counter : 208
पंतप्रधान कार्यालय
उपेक्षित घटकांना समान संधी : विकासित भारताकडे वाटचाल
नवी दिल्ली, 1 जून 2023
अंत्योदयाच्या तत्त्वाने मार्गदर्शित, पंतप्रधान नरेंद्र मोदी हे नेहमीच गरिबांच्या सेवेसाठी आणि समाजातील गरीब आणि उपेक्षित घटकांना सशक्त करण्यासाठी झटत राहिले आहेत. पंतप्रधान मोदी यांची सामाजिक एकात्मता आणि विकासाचा प्रगतीशील दृष्टीकोन ही गेल्या नऊ वर्षांत सरकारने सुरू केलेली ऐतिहासिक धोरणे आणि कार्यक्रमांमागील प्रेरक शक्ती आहे.
पंतप्रधान कार्यालयाने पंतप्रधानांच्या संकेतस्थळावर लेखाचा दुवा ट्विट केला आहे.
उपेक्षित घटकांना समान संधी देऊन सामाजिकदृष्ट्या सर्वसमावेशक राष्ट्राची निर्मिती करणे."
S.Patil/S.Chvan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
आशिया चषक 2022 मध्ये पाकिस्तानच्या संघावर विजय मिळवल्याबद्दल पंतप्रधान नरेंद्र मोदी यांनी केले भारतीय क्रिकेट संघाचे अभिनंदन
आशिया चषक 2022 स्पर्धेत पाकिस्तान संघाविरुद्धच्या विजयाबद्दल पंतप्रधान नरेंद्र मोदी यांनी भारतीय क्रिकेट संघाचे अभिनंदन केले आहे. पंतप्रधान मोदी म्हणाले की, भारतीय संघाने या सामन्यात उत्कृष्ट कौशल्य आणि संयमांचे प्रदर्शन केले आहे.
पंतप्रधानांनी ट्विट केले आहे,
"# TeamIndia ने आजच्या #AsiaCup2022 सामन्यात नेत्रदीपक अष्टपैलू कामगिरी केली आहे. संघाने उत्कृष्ट कौशल्य आणि धैर्याचे प्रदर्शन केले. विजयाबद्दल त्यांचे अभिनंदन"
संरक्षण मंत्रालय
पूर्वावलोकन : यार्ड 12705 चे जलावतरण
मुंबईतील नौदल गोदी येथे संरक्षण मंत्री राजनाथ सिंह यांच्या उपस्थितीत P15B स्टेल्थ गाईडेड क्षेपणास्त्र विनाशिका मुरगाव भारतीय नौदलात दाखल होणार आहे. 'विशाखापट्टणम' श्रेणीतील चार विनाशिकांपैकी ही दुसरी विनाशिका या कार्यक्रमात नौदलात औपचारिकरित्या समाविष्ट केली जाईल. भारतीय नौदलाच्या , वॉरशिप डिझाईन ब्युरोने या स्वदेशी जहाजाची रचना केली असून मुंबईतील माझगाव डॉक शिपबिल्डर्स लिमिटेडने बांधणी केली आहे.
या भव्य जहाजाची लांबी 163 मीटर, रुंदी 17 मीटर आहे . भारतात निर्मित सर्वात शक्तिशाली युद्धनौकांपैकी एक म्हणून ही ओळखली जाऊ शकते. हे जहाज चार शक्तिशाली गॅस टर्बाइन्सद्वारे कम्बाईन गॅस अँड गॅस  कॉन्फिगरेशनमध्ये चालवले जाते आणि 30 सागरी मैल पेक्षा जास्त वेग प्राप्त करण्यास सक्षम आहे. जहाजामध्ये अत्याधुनिक स्टेल्थ वैशिष्ट्ये आहेत ज्यामुळे रडार क्रॉस सेक्शन  कमी झाले आहे.
ही विनाशिका ‘अत्याधुनिक’ शस्त्रे आणि सेन्सर्सने परिपूर्ण असून पृष्ठभागावरून पृष्ठभागावर मारा करणारी क्षेपणास्त्रे आणि पृष्ठभागावरून हवेत मारा करणाऱ्या क्षेपणास्त्राने सुसज्ज आहे. जहाजावर टेहळणीसाठी आधुनिक रडार बसवलेले आहे जे जहाजाच्या तोफखाना शस्त्र प्रणालींना लक्ष्य विषयक माहिती पुरवते. जहाजाला पाणबुडीविरोधी युद्ध क्षमता, स्वदेशी विकसित रॉकेट लाँचर्स, टॉर्पेडो लॉन्चर्स आणि ASW हेलिकॉप्टरद्वारे प्रदान केली जाते. हे जहाज आण्विक, जैविक आणि रासायनिक युद्धजन्य परिस्थितीत लढण्यासाठी सुसज्ज आहे.
‘आत्मनिर्भर भारत’ च्या आपल्या राष्ट्रीय उद्दिष्टावर भर देऊन उत्पादनात सुमारे 75% स्थानिक सामुग्री आणि घटकांचा वापर हे या स्वदेशी जहाजाचे वैशिष्ट्य आहे. मुरगाव जहाजावरील काही प्रमुख स्वदेशी उपकरणे/प्रणालींमध्ये पृष्ठभाग ते पृष्ठभाग आणि जमिनीवरून हवेत मारा करणारी क्षेपणास्त्रे, टॉर्पेडो ट्यूब आणि लाँचर्स, पाणबुडी-विरोधी रॉकेट लाँचर्स, सुपर रॅपिड गन माउंट याशिवाय कॉम्बॅट मॅनेजमेंट सिस्टम, इंटिग्रेटेड प्लॅटफॉर्म मॅनेजमेंट सिस्टम, ऑटोमेटेड पॉवर मॅनेजमेंट सिस्टम , फोल्डेबल हँगर डोअर्स, हेलो ट्रॅव्हर्सिंग प्रणाली ,क्लोज-इन वेपन सिस्टीम आणि बो माउंटेड सोनार यांचा समावेश आहे. प्रमुख मूळ सामग्री निर्मात्यांसह बीईएल , एल अँड टी , गोदरेज, मरीन इलेक्ट्रिकल ब्राह्मोस, टेक्निको , किनेको , जीत अँड जीत , सुषमा मरीन , टेक्नो प्रोसेस सारख्या छोट्या एमएसएमई या सर्वांनी बलाढ्य मुरगाव बांधणीत योगदान दिले आहे.
स्वदेशी बनावट आणि स्वयंपूर्णतेवर स्पष्टपणे भर देत 44 पैकी 42 जहाजे आणि पाणबुड्या भारतीय गोदी मध्ये तयार केल्या जात आहेत, आणि ‘आत्मनिर्भर भारत’ या दिशेने आपल्या प्रयत्नांना बळ देत आहेत. याव्यतिरिक्त,भारतीय गोदी मध्ये तयार केल्या जाणाऱ्या 55 जहाजे आणि पाणबुड्यांसाठी AoN प्रदान केले आहे .
पश्चिम किनार्यावरील गोव्याच्या ऐतिहासिक बंदर शहराच्या नावावरून, मुरगाव नाव देण्यात आले आहे. जेव्हा गोव्याने पोर्तुगीज राजवटीपासून मुक्तीची 60 वर्षे साजरी केली , तेव्हा मुरगावने योगायोगाने 19 डिसेंबर 21 रोजी पहिली सागरी मोहीम हाती घेतली, आता 18 डिसेंबर 22 रोजी गोवा मुक्ती दिनाच्या पूर्वसंध्येला तिचे जलावतरण होत आहे. यामुळे भारतीय नौदलाची गतिशीलता, व्याप्ती आणि हिंद महासागर आणि त्यापलीकडे नौदलाची भूमिका बजावण्यात आणि विविध मोहिमा हाती घेण्यातली लवचिकता वाढेल.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 212.39 cr Total Vaccine doses  have been administered so far under Nationwide Vaccination Drive
- 22,50,854 doses administered in last 24 hours
- India's Active caseload currently stands at 64,667
- Active cases stand at 0.15%
- Recovery Rate currently at 98.67%
- 10,828 recoveries in the last 24 hours increases Total Recoveries to 4,38,35,852
- 7,231 new cases recorded in the last 24 hours
- Daily positivity rate 
- Weekly Positivity Rate 
- 88.58 cr Total Tests conducted so far; 3,52,166 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 31 ऑगस्ट 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 212.39 कोटींचा  टप्पा ओलांडला आहे.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4 कोटी 03 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील कोविड उपचाराधिन रुग्णसंख्या आता 64,667 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.15% आहे. परिणामी, भारतातील रोगमुक्ती दर आता 98.67% झाला आहे. गेल्या 24 तासांत 10,828 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,38,35,852 झाली आहे.
गेल्या 24 तासांत, देशात नव्या 7,231 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,52,166 चाचण्या करण्यात आल्या. देशात आतापर्यंत एकंदर 88 कोटी 58 लाखांहून अधिक  चाचण्या करण्यात आल्या आहेत. देशात साप्ताहिक पॉझिटीव्हिटी दर सध्या 2.55% आहे आणि दैनंदिन पॉझिटीव्हिटी दर 2.05% इतका नोंदला गेला आहे.
इतर अपडेट्स :
महत्त्वाचे ट्विट्सG.Chippalkatti/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 179 कोटी 78 लाखांपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 15 कोटी 58 लाखांपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण अभियान 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक प्रमाणात लस उपलब्ध करून लसीकरणाच्या अभियानाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली जात आहे, त्यामुळे लसीकरण मोहिमेचे अधिक उत्तम नियोजन त्यांना करणे शक्य होईल. तसेच लसींची पुरवठा साखळी सुरळीत, विनाखंड ठेवता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,79,78,94,320
|
|
BALANCE AVAILABLE
|
|
15,58,42,276
केंद्र सरकारने आतापर्यंत लसींच्या 179 कोटी 78 लाखांपेक्षा अधिक  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
15 कोटी 58 लाखांपेक्षा अधिक न वापरलेल्या  मात्रा राज्ये आणि केंद्रशासित प्रदेशांकडे अद्याप शिल्लक आहेत.
पंतप्रधान कार्यालय
श्री अन्न च्या उच्च दर्जाच्या उत्पादनांना भारतात तसेच आंतरराष्ट्रीय स्तरावर प्रोत्साहन देण्याच्या दिशेने उचललेल्या महत्त्वाच्या भूमिकेचे पंतप्रधानांनी केले स्वागत
नवी दिल्ली, 26 फेब्रुवारी 2023
पंतप्रधान नरेंद्र मोदी यांनी श्री अन्नच्या उच्च दर्जाच्या उत्पादनांना भारतात आणि आंतरराष्ट्रीय स्तरावर प्रोत्साहन देण्याच्या दिशेने उचललेल्या महत्त्वाच्या पावलांची दखल घेतली आहे.
भारतीय खाद्यान्न सुरक्षा आणि मानक प्राधिकरणाने  चांगल्या दर्जाच्या भरड धान्याची उपलब्धता सुनिश्चित करण्यासाठी15 प्रकारच्या भरड धान्य प्रकारांसाठी 8 सर्वसमावेशक गुणवत्ता मापदंड निर्दिष्ट केले असल्याची माहिती केंद्रीय आरोग्य आणि कुटुंब कल्याण मंत्री, डॉ मनसुख मांडविया यांनी आपल्या ट्विटर संदेशात दिली असून त्याला पंतप्रधानांनी आपल्या ट्विटर संदेशाद्वारे प्रतिसाद दिला आहे,
पंतप्रधानांनी ट्विट केले;
"भारतात आणि आंतरराष्ट्रीय स्तरावर श्री अन्न उत्पादनांना उच्च दर्जाचे प्रोत्साहन देण्यासाठी उचललेले हे महत्त्वाचे पाऊल आहे."H.Raut/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
त्रिपुराचे मुख्यमंत्री म्हणून शपथ घेतल्यानंतर डॉ. माणिक साहा यांचे पंतप्रधान नरेंद्र मोदी यांच्याकडून अभिनंदन
त्रिपुराचे नवे मुख्यमंत्री म्हणून डॉ. माणिक साहा यांनी शपथ घेतल्यानंतर पंतप्रधान नरेंद्र मोदी यांनी त्यांचं अभिनंदन केलं आहे.
"त्रिपुराच्या मुख्यमंत्रिपदाची शपथ घेतल्याबद्दल डॉ. माणिक साहा@DrManikSaha2 यांचे मनःपूर्वक अभिनंदन. मुख्यमंत्रीपदाच्या सफल कार्यकाळासाठी साहा यांना शुभेच्छा. 2018 पासून त्रिपुरात सुरु झालेल्या विकास पर्वाला ते अधिक वेग देतील असा मला विश्वास आहे." असं पंतप्रधानांनी आपल्या ट्विट संदेशात म्हटलं आहे.
कृषी मंत्रालय
G-20 आंतरराष्ट्रीय वित्तीय संरचना कार्यगटाची बैठक येत्या 30 आणि 31 जानेवारीला चंडीगढ इथे होणार
केंद्रीय कृषीमंत्री नरेंद्रसिंह तोमर आणि अन्नप्रक्रिया उद्योग मंत्री पशुपती कुमार पारस यांच्या हस्ते बैठकीचे उद्घाटन होणार
भारताच्या जी-20 च्या अध्यक्षतेखाली, आंतरराष्ट्रीय वित्तीय संरचना कार्य गटाची पहिलीच बैठक उद्या आणि परवा म्हणजेच 30-31जानेवारी रोजी, चंडीगढ इथे होणार आहे. केंद्रीय कृषी आणि शेतकरी कल्याण मंत्री नरेंद्र सिंह तोमर आणि अन्न प्रक्रिया उद्योग मंत्री पशुपती कुमार पारस यांच्या हस्ते या बैठकीचे उद्घाटन होईल.
आंतरराष्ट्रीय वित्तीय संरचना कार्य गट हा जी-20 वित्तीय ट्रॅकच्या अंतर्गत येणारा एक महत्वाचा गट आहे. या गटाचे उद्दिष्ट, आंतरराष्ट्रीय वित्तीय संरचना अधिक मजबूत करणे हे आहे. तसेच, दुर्बल आणि असुरक्षित देशांना भेडसावणाऱ्या विविध आव्हानांचा सामना करणे हे ही या कार्यगटाचे उद्दिष्ट असेल. या दोन दिवसीय बैठकीत जी-20 सदस्य राष्ट्रे, आमंत्रित देश आणि आंतरराष्ट्रीय संघटनांचे सुमारे 100 प्रतिनिधी सहभागी होणार आहेत.
या बैठकीत स्थैर्य आणि आंतरराष्ट्रीय आर्थिक संरचनेचे एकत्रीकरण करण्याविषयी आणि 21व्या शतकातील जागतिक आव्हाने पेलण्यास ही संरचना सक्षम करण्यावर चर्चा होईल. गरीब आणि दुर्बल देशांना जास्तीत जास्त मदत करण्याचे मार्ग शोधण्यावर देखील या बैठकीत लक्ष केंद्रित केले जाईल. जी 20 कार्यगटाच्या 30 जानेवारी रोजी होणाऱ्या बैठकी दरम्यान ‘मध्यवर्ती बँक डिजिटल चलन: संधी आणि आव्हाने’ हा कार्यक्रम देखील आयोजित केला जाईल. मध्यवर्ती बँक डिजिटल चलनासंबंधीच्या अनुभवांची इतर देशांशी आदानप्रदान आणि आपापल्या देशातील याविषयीचे अनुभव सांगून, सीबीडीसीच्या व्यापक परिणामांची सखोल समज विकसित करणे, हे आहे. या बैठकीपूर्वी, चंडीगढ शहरात, इतर अनेक कार्यक्रम आयोजित करण्यात आले आहेत. ज्यातून भारताच्या अध्यक्षपदाच्या काळात जी-20 मध्ये लोकांचा सहभाग आणि रुची वाढू शकेल.
भारताच्या जी-20 अध्यक्षपदाच्या कारकिर्दीत, हा कार्य गट मार्च, जून आणि सप्टेंबर महिन्यात पुन्हा भेटणार आहे. तसेच, भारताने या अध्यक्षपदाच्या काळात निश्चित केलेल्या प्राधान्यक्रमांवर या बैठकांमध्ये चर्चा होईल.